આવી વરસાદી સીઝન અને ભેજવાળી હવામાં ઘણા શોખીનો ફ્રિજનાં પાણી પીવાનું ચાલુ રાખે છે. મોટી ઉંમરના પોતે તો પીતા હોય છે, પણ ઘરનાં નાનાં બાળકોને પણ પિવરાવતા હોય છે. અરે! ઘણા તો આવી ભરચોમસાની સીઝનમાં આઇસક્રીમ કે કોલ્ડ ડ્રિંક્સની લહેજત માણતા હોય છે. બાળકોને મૂકીને એકલા ન ખવાય, પિવાય એ લાગણીની વાત અહીં જરૂર પાળી બતાવતા હોય છે. કંઈક અજ્ઞાનતા અને કંઈક ફેશનમાં આ બનતું હોય છે, પણ તેમાં મોટા ભાગે બાળકો બીમાર પડી જતાં હોય છે.